Ny Ahmadiyya na Ahmadisma dia antokom-pivavahana mikendry ny fanavaozana ny finoana sy miandry ny fahatongavan’ny Mesia. I Mizra Ghulam Ahmad no nanorina azy tamin’ny faran’ny taonjato faha-19 tao Penjab tamin’ny andron’ny fanjanaha-tany britanika. Nino i Ahmad fa nirahin’Andriamanitra hitondra ny fivavahana silamo ho amin’ny fahadiovany indray ny tenany. Toherin’ireo Silamo hafa ny Ahmadisma satria i Mohamady no mpaminany farany ary misy koa ny manao azy ireo hoe tsy Silamo.